Emberkereskedelem elleni kampányt indítanak az Egy nő fogságban alkotói - 12 óra
Home›Belföld›444›Emberkereskedelem elleni kampányt indítanak az Egy nő fogságban alkotói
Április 18-tól vetítik a hazai mozik Tuza-Ritter Bernadett közel 30 díjat nyert dokumentumfilmjét, az Egy nő fogságbant. A film alkotói és forgalmazója, az ELF Pictures közös kampányt indít az áldozatok segítése érdekében.
Az Egy nő fogságban tavaly január óta a világ filmfesztiváljait járja. Több mint 80 hazai és nemzetközi filmes mustrára kapott meghívást, megjárta a Sundance Filmfesztivált, Európai Filmdíjra jelölték, és közel 30 díjat nyert el eddig – köztük a magyar és a nemzetközi filmkritikusok Fipresci-díját. A felkavaró alkotás az 52 éves, rabszolgaként tartott Maris történetét követi, aki tíz év után megpróbál kitörni a fizikai és lelki elnyomásból, és úgy dönt, megszökik. A filmről tavaly mi is részletesen írtunk.
A modernkori rabszolgaság jelensége nem egyedi és elszigetelt: a Global Slavery Index (GSI) jelentése szerint ma Magyarországon legalább 36 ezer ember él rabszolgasorban. A hazai szakemberek szerint ez a szám jóval nagyobb lehet a gyakorlatban: egy tízezer fős magyar településen 50-100 rabszolgával is találkoznak.
A film alkotói és forgalmazója közös kampánnyal szeretné felhívni a figyelmet arra, hogy áldozatok a közvetlen közelünkben is élhetnek, de segítség nélkül nem tudnak kilépni kizsákmányolt helyzetükből.
„Filmemmel szeretném a néző figyelmét felhívni arra, hogy a társadalom perifériáján élő emberek sorsát erősen befolyásolja, hogy tudomást veszünk-e róluk, vagy sem” – mondta Tuza-Ritter Bernadett rendező.
Fotó: awomancaptured.com
Tags_444_adomany444belpolitikaegy nő fogságbanemberkereskedelemFideszFilmhírJobbikkampánykülpolitikapárt
A kórházigazgatókon verik el a port
Egyszerre egy hiperrealisztikus képet megrajzolni smafu, párhuzamosan, ...